এই রাস্তাতেই আসে জনমানবহীন সুন্দর সুন্দর বাড়ির গ্রাম। গ্রামে কোন মানুষ থাকে না। শুধু খালি বাড়িগুলো থাকে থরে থরে। এখানকার মানুষরা সবাই বম্বে থাকে। সোনার ব্যবসায়ী । বছরে একবার দু’বার সবাই একসাথে আসে। বিয়ে অথবা কোন পরবে। কোলাহ লমুখর সেই সময়ের জন্যে গজিয়ে উঠেছে ব্যাঙ্ক, এটিএম। যতবারই যাই এই রাস্তা দিয়ে, ভাবি এবারই হয়তো দেখবো গ্রামভর্তি মুম্বাইয়ানা। কিন্তু কোনও ছাদেই কোন কাপড় মেলা থাকে না। ভুতুড়ে গ্রাম পার হয়ে যাই দিনে দিনে।